వెంకటాద్రి ఎక్స్‌ప్రెస్ (సినిమా)

వెంకటాద్రి ఎక్స్‌ప్రెస్  2013లో మేర్లపాక గాంధీ దర్శకత్వంలో విడుదలైన తెలుగు చలన చిత్రము. ఇందులో సందీప్ కిషన్, రకుల్ ప్రీత్ సింగ్ ముఖ్యపాత్రలు పోషించారు.

కథ
సందీప్‌ (సందీప్‌ కిషన్‌) తండ్రి (నాగినీడు) ఎవరు తప్పులు చేసినా కానీ సహించడు. తన ఇంట్లో వాళ్లకి కూడా తప్పుల జాబితా తయారు చేసి, వంద తప్పులు చేసిన వెంటనే వాళ్లని ఇంట్లోనుంచి బహిష్కరిస్తాడు. అయితే ఆపదలో ఎవరు ఉన్నా సాయం చేసే అలవాటున్న సందీప్‌ తన తండ్రి దృష్టిలో 99 తప్పులు పూర్తి చేస్తాడు. మరో తప్పు చేస్తే అతడిని ఇంటినుంచి పంపేస్తారు. ఆ సమయంలోనే తన అన్నయ్య పెళ్ళి కోసమని వెంకటాద్రి ఎక్స్‌ప్రెస్‌లో మొత్తం కుటుంబమంతా బయల్దేరుతుంది. కానీ సందీప్‌ రైలు అందుకోలేకపోతాడు. అతని వద్దే తాళిబొట్టు ఉండిపోవడంతో ఎలాగైనా రైలు ఎక్కడానికి ప్రయత్నాలు మొదలుపెడతాడు.

తారాగణం 
 సందీప్ కిషన్
 రకుల్ ప్రీత్ సింగ్
 నాగినీడు
 జయప్రకాశ్ రెడ్డి
 బ్రహ్మాజీ
 సప్తగిరి
 తాగుబోతు రమేశ్
 ప్రవీణ్
సత్య (నటుడు)

పురస్కారాలు 
 నంది పురస్కారం - 2013 నంది పురస్కారాలు: ఉత్తమ స్క్రీన్ ప్లే రచయిత (మేర్తపాక గాంధీ), ఉత్తమ హాస్యనటుడు (తాగుబోతు రమేష్)

మూలాలు